Vita:Magyarország kormánya

message: * Megj1: a Medgyessy-kormány minisztereinek megbizatása a kormányfő lemondásával megszűnt (akkor is, ha a Gyurcsány-kormányban folytathatták tevékenységüket).
* Megj2: azoknál a minisztereknél, akiknek a neve linkelve volt, de nem tartozott hozzájuk szócikk, töröltem a linket (a minisztereket pusztán tárcavezetői mivoltuk miatt nem írtuk meg szócikkben eddig sem)
* Megj3: Az új (Gyurcsány-) kormány minisztereihez a később létrehozandó minisztériumok neveit írtam.
*Megj4: Kovács László novemberben távozik a tárca éléről, az új miniszter Somogyi Ferenc lesz: ezt majd javítani kell.
replies: text: A Medgyessy-kormány 2004. október 4-ig
*2002. május 27. Medgyessy Péter, miniszterelnök
*2002. május 27. Bárándy Péter, igazságügyi miniszter
*2003. március 3. Burány Sándor, foglalkoztatáspolitikai és munkaügyi miniszter
*2002. május 27. Csillag István, gazdasági és közlekedési miniszter
*2004. február 6. Draskovics Tibor, pénzügyminiszter
*2004. június 14. Göncz Kinga esélyegyenlőségért felelős tárca nélküli miniszter
*2003. május 1. Gyurcsány Ferenc, gyermek- ifjúsági és sportminiszter
*2003. május 19. Hiller István, a nemzeti kulturális örökség minisztere
*2002. május 27. Juhász Ferenc, honvédelmi miniszter
*2003. március 3. Kiss Péter, a Miniszterelnöki Hivatalt vezető miniszter
*2003. szeptember 15. Kökény Mihály, egészségügyi, szociális és családügyi miniszter
*2003. május 12. Persányi Miklós, környezetvédelmi és vízügyi miniszter
*2002. május 27. Lamperth Mónika, belügyminiszter
*2002. május 27. Kovács Kálmán, informatikai és hírközlési miniszter
*2002. május 27. Kovács László, külügyminiszter
*2002. május 27. Magyar Bálint, oktatási miniszter
*2002. május 27. Németh Imre, földművelésügyi és vidékfejlesztési miniszter
* mér' is kell nagy K-val írni a kormányt? – Váradi Zsolt 2005. november 27., 21:14 (CET)
**nem tudom, ezeket én se írnám nagybetűvel... Alensha 寫 词 2005. november 27., 23:59 (CET)
***…és az előzőeket sem. – Váradi Zsolt 2005. november 28., 00:00 (CET)
****igaz, bár az Orbán Viktor kormánya határeset :) Alensha 寫 词 2005. november 28., 00:34 (CET)
******márminthogy kormány volt-e egyáltalán…? 8} – Váradi Zsolt 2005. november 28., 11:17 (CET)
*****De erre a magyar Kormányra én azért kiváncsi lennék. Ez most akkor tulajdonnév, mint az Alkotmánybíróság? --194.152.154.1 2005. november 28., 00:38 (CET) :-)
*****A meh.hu-n keveredik, de főleg kisbetű. A Magyar Köztársaság Kormánya talán lehetne nagybetű, de a magyar kormány szerintem nem. A gyurcsány féle kormányprogramban is kerestem, de ott az a szóösszetétel, hogy Magyar Köztársaság Kormánya nem szerepel, mindenhol a Köztársaság kormánya kifejezést használja. Még nyomozok, ez engem is érdekel... :-) Totya 2005. november 28., 00:48 (CET)
*****a Google-ban keresve is ez az eredmény: A Magyar Köztársaság Kormánya nagybetű, a magyar kormány kicsi. - Totya 2005. november 28., 00:51 (CET)

text: A kérdést az Alkotmány (=nem bármelyik alkotmány, hanem a Magyar Köztársaságé) dönti el: nagy kezdőbetűvel írjuk, mert intézményt jelöl.--Linkoman 2005. november 28., 11:08 (CET)

text: ám legyen, de akkor a cikkben is következetesen kell írni, nem? – Váradi Zsolt 2005. november 28., 11:12 (CET)

text: és persze a világ összes kormányát, hiszen mindegyik intézmény. Csak azt furcsállom, hogy nem szokás. – Váradi Zsolt 2005. november 28., 11:17 (CET)

text: Kedves Zsolt, rávilágítottál, miben voltam pontatlan. Nem elég, hogy intézményről legyen szó (pl. bíróság), konkrét intézmény legyen (pl. Fővárosi Bíróság). Valszeg ezért írja az Alkotmány a Kormányt nagy kezdőbetűvel.--Linkoman 2005. november 28., 11:33 (CET)
thread_title:  Szakaszcím nélküli megbeszélés 2005-ből 

message: Az egyéb kocsmafalon a kérdésről folyt egy vita, amit idemásolok, mert lényeges kérdésre ad választ:
A miniszterelnök illetve a kormány szócikkben ez szerepel: Magyarországon 1949 és 1990 között a kormányt minisztertanácsnak nevezték és a miniszterelnök helyett a minisztertanács elnöke volt a funkció hivatalos neve. Ez így szerintem nem pontos, mert 1956 novemberétől 1958-ig (Első Kádár-kormány), illetve 1965 június 30-tól 1972 tavaszáig (Kállai Gyula kormánya egészen illetve részben Fock Jenő kormánya) Forradalmi Munkás-Paraszt Kormány volt a neve. Itt szerintem ezzel ki kellene egészíteni.
A második: szerintem a Magyar Forradalmi Munkás-Paraszt Kormány illetve a Forradalmi Munkás-Paraszt Kormány Első Kádár-kormányra való átirányítása ugyanezért rossz, mert az elnevezés nemcsak az első Kádár-kormányra terjedt ki (amely 1958 január 28-ig állt fenn). Itt az, hogy mi legyen a zölddel, már problémásabb, de az biztos, hogy egy valóságosnál szükebb időszakra ráirányítani értelmetlenség. Arra hivatkozni, hogy az Magyar Forradalmi Munkás-Paraszt Kormány első Kádár-kormányként ismertebb, az pedig oktalanság volna, mert így úgy terjesztene egy hamis képet a magyar wikipédia, hogy közben sehol nem adná vissza az elnevezés zárótörténetét (max. az első Kádár-kormány vitalapján, de az nem ugyanaz, mintha szócikkben írnák meg, hogy 1965-1972 között is volt használva két magyar kormányra vonatkoztatva). Apród vita 2017. május 21., 14:46 (CEST)
Egyetértek a felvetéssel. Az 1972. április 19-én kihirdetett „1972. évi I. törvény az 1949. évi XX. törvény módosításáról és a Magyar Népköztársaság Alkotmányának egységes szövegéről” tartalmazza, hogy a kormány elnevezése „Minisztertanács”, ezzel visszatért az 1949–1956 közötti elnevezéshez. 1956. november 4. – 1972. április 19. között a magyar kormány hivatalos elnevezése „Magyar Forradalmi Munkás-Paraszt Kormány” volt, így szerepel minden általa kiadott rendelet és határozat címében. Ez a jogszabálygyűjteményekben jól nyomon követhető. Érdekességképpen megemlítem, hogy a kormány hivatalait és szerveit 1956–1972 között is hivatalosan a "Minisztertanács" hivatalainak, illetve szerveinek nevezték. Például így létezett a Minisztertanács Tanácsi Hivatala stb. Az átirányításokat a Magyarország Kormánya#Az elnevezés a magyar történelemben szócikkre és annak érintett szakaszára irányítanám. – Dodi123 vita 2017. május 21., 15:36 (CEST)
A "Forradalmi Munkás-Paraszt Kormány" kifejezés emlékeim szerint még a nyolcvanas évek felvonulásain is elhangzott a megafonokból. Mielőtt még valaki... szóval én magam csak egyszer voltam, 1980-ban, de a tévé közvetítette. A Minisztertanács, mint testület nem volt azonos a kormánnyal. Más volt a funkciója. A miniszterek vitték a tárcáikat, de időnként összeálltak  egy közös határozathozó testületté, na az volt a Minisztertanács. Legalábbis tudtommal és emlékeim szerint. Aztán volt még az Elnöki Tanács is. Oda lehetett fordulni pölö kegyelemért. – Livvyfan vita 2017. május 22., 11:16 (CEST)
A Minisztertanács, mint testület nem volt azonos a kormánnyal. Bizonyosan kormánynak tekinthető, a Bölöny-féle Magyarország kormányai is kormányoknak nevezi mindazokat a szerveződéseket, amiknek élén a minisztertanács elnöke állt.
Ráadásul rájöttem a Bölöny-könyvből, hogy a minisztertanács szerkezetében még egy apró változás volt: 1983-tól jogilag nemcsak a miniszterekből állt és az Országos Tervhivatal elnökéből, hanem teljes jogú tagként a Központi Népi Ellenőrzési Bizottság elnökéből is (az Országos Tervhivatal elnöke 1953-56 és 1957-1990 között volt kormánytag). A KNEB 1989 december 31-én szűnt meg, az Országos Tervhivatal elnöke 1990. május 23-ig volt kormánytag. Apród vita 2017. május 22., 12:45 (CEST)
 Az, hogy a megafonokban mit mondtak be a felvonulásokon, az egy dolog, de semmiképpen sem jogi kategória. Nekem is rémlik, hogy még sokáig, akár 1989-ig is elhangozhatott ez a tömegrendezvényeken. Az 1957. évi II. törvény a Magyar Népköztársaság Alkotmányának módosításáról hozza be hivatalosan a „magyar forradalmi munkás-paraszt kormány” fogalmat. („22. § Az államigazgatás legfelsőbb szerve a Magyar Népköztársaság minisztertanácsa. (A magyar forradalmi munkás-paraszt kormány.)” Bár a hivatalos közjogi elnevezés ezek szerint a minisztertanács volt, a hivatalos közlönyökben egészen 1972. áprilisig a „Magyar Forradalmi Munkás-Paraszt Kormány” nevében adták ki a jogszabályokat. Az 1972. évi I. törvény az 1949. évi XX. törvény módosításáról és a Magyar Népköztársaság Alkotmányának egységes szövegéről III. fejezete foglalkozik a Minisztertanáccsal. Itt a Minisztertanács megnevezés után zárójelben már csak a „kormány” szó áll. Elmaradt előle a „magyar forradalmi munkás-paraszt” jelző. Az 1972. április 19-i kihirdetését követően a közlönyökben már következetesen a „Minisztertanács” által kiadott jogszabályok jelennek meg. A Minisztertanács valóban nem kizárólag csak a miniszterekből állt, ahogyan azt a 33.§ (1) felsorolja. Azonban közjogilag a 33.§ (1) szerinti „Minisztertanács (kormány)” megnevezés szerint a nem kizárólag miniszterekből álló Minisztertanács azonosnak tekintendő a kormánnyal. Az Elnöki Tanács egy másik államhatalmi szerv volt, lényegében testületként a mostani államelnöki funkciókat látta el. – Dodi123 vita 2017. május 22., 13:01 (CEST)
Az további érdekesség a témában, hogy az Alkotmányt módosító és ezzel a „magyar forradalmi munkás-paraszt kormány” fogalmat behozó 1957. évi II. törvény az alkotmányjogászok szerint közjogilag nem tekinthető hitelesnek, mert azt Dobi István, az Elnöki Tanács elnöke egy személyben, önhatalmúlag adta ki, amihez nem volt jogalapja. Ettől függetlenül ezt a törvényt egészen 1972-ig, az Alkotmány egységes szerkezetben való megjelentetéséig érvényesnek tekintették. – Dodi123 vita 2017. május 22., 13:18 (CEST)
Találtam két cikket:  "[PDF]A Magyar Forradalmi Munkás-Paraszt Kormány - Dr. Remes Péter
drremes.no-ip.org/tartalom/drremes/1966_09_08_100/3015.pdf
A Magyar Forradalmi Munkás-Paraszt Kormány. 3015/1966. sz. határozata az űrkutatással kapcsolatos tudományos és ipari tevékenységben való részvételről.
[PDF]A Magyar Forradalmi Munkás-Paraszt Kormány 3194/1967. sz ...
www.hso.hu/showbinary.php?did=126
3194/1967. sz. határozata az Űrkutatási Bizottság átszervezéséről. 1.) A Magyar Forradalmi Munkás-Paraszt Kormány a szocialista országoknak..." A hetvenes években sok efféle Népszab cikk volt: "A Magyar Forradalmi Munkás-Paraszt Kormány Minisztertanácsának 2353/1976 számú törvényerejű rendelete akármiről". Hogy jogilag hogy volt, azt persze nem tudom, zavaros. Tán a legvalószínűbb, hogy önmaguk politikai és ideológiai neghatározása lehetett az MFMPK, a tényleges szerv viszont a Minisztertanács. Itt is van egy elejtett mondat: "A kormány feladatait az államigazgatás legfelsőbb szervének tekintett Minisztertanács (MT) látta el. " Ez a mondat továbbgondolva: a kormány (Magyar Forradalmi Munkás-Paraszt Kormány) feladatait az államigazgatás legfelsőbb szervének tekintett Minisztertanács (MT) látta el. Tán kéne keresni pár korabeli Magyar Közlönyt, hogy hogyan írják. – Livvyfan vita 2017. május 22., 14:43 (CEST)
Ahogy említettem, 1972-ig minden rendeletet a Magyar Forradalmi Munkás-Paraszt Kormány nevében adtak ki. Az 1966-1967-es évekből hozott példáid ezért egyáltalán nem különlegesek, mert ez volt az általános. Több száz ilyen linket tudnék felhozni példának. Az általad felhozott 1976-os törvényerejű rendeletet viszont nem találom. Ha ennek a linkjét megadnád, azt nagyon megköszönném. Már csak azért is, mert így együtt, hogy a „Magyar Forradalmi Munkás-Paraszt Kormány Minisztertanácsa”, amiben a kormány és a minisztertanács szó is szerepel, az külön kuriózum lenne. Az arcanum adatbázis sem a Népszabadság, sem a Népszava esetében nem ad találatot 1972 utánra arra a keresésre, hogy „Magyar Forradalmi Munkás-Paraszt Kormány” (csak olyan esetben, amikor 1972 előtti eseményre utalnak vissza). Azt hiszem, elég meggyőző linkekkel támasztottam alá azt, amit az előző hozzászólásomban írtam. Az emlékezet néha csalóka, az írásos dokumentumokat kell hitelesnek tekinteni. 
Az arcanum adatbázishoz hozzáféréssel rendelkezők számára ez a link teljesen egyértelművé teszi a kérdést: Jogtudományi Közlöny 1972. 12. szám 609. oldal (A Minisztertanács jogállása és főbb feladatai a módosított alkotmány alapján). Akinek nincs hozzáférése, annak idemásolom: „Az alkotmány eredeti IV. fejezetének első rendelkezése kinyilvánította, hogy az államigazgatás legfelsőbb szerve a minisztertanács. Az alkotmánynak ezt a megállapítást tartalmazó 22. §-a az alkotmányt néhány vonatkozásban módosító 1957. évi II. tv. alapján kiegészült még az alábbi, zárójelbe tett szöveggel: „(a Magyar Forradalmi Munkás-Paraszt Kormány)". Ennek következtében 1957-től kezdődően az 1972. évi alkotmánymódosításig váltakozva és azonos értelemben használhattuk a minisztertanács vagy a Magyar Forradalmi Munkás-Paraszt Kormány megjelölést.” Az 1972 utáni helyzetre: „A Minisztertanács jellegét érintő lényeges koncepcióbeli változás kifejeződik abban is, hogy a módosított alkotmánynak a Minisztertanács összetételéről rendelkező 33. § (1) bekezdése a „Minisztertanács" megjelölés után közvetlenül zárójelbe helyezi a „kormány" szót. Nem kétséges tehát, hogy az alkotmány a Minisztertanácsot a Magyar Népköztársaság kormányának tekinti és hivatalos megjelölésére egyaránt alkalmazhatónak tartja a Magyar Népköztársaság Minisztertanácsa, illetőleg a Magyar Népköztársaság kormánya elnevezést”. – Dodi123 vita 2017. május 22., 15:44 (CEST)
thread_title:  Az elnevezés a magyar történelemben